# **המועצה לייצור ושיווק כותנה בע"מ**

**The Israel Cotton Production & Marketing Board Ltd.**

## רח' נתיבות 3, ת.ד: 384, הרצליה ב' 46103 ISRAEL 3 Netivot St. P.O.Box: 384, Herzlia B’

## טל': 09-9604000 (רב-קווי),פקס: 09-9604030 Tel: 972-9-9604003, Fax: 972-9-9604010

15 בדצמבר 2015

למגדלים שלום,
עונת הניפוט והמיון נמצאת בעיצומה.

כולנו מייחלים לגשמי ברכה.

1. **יבול, קטיף וניפוט**ניפוט הכותנה מתקדם ללא ארועים חריגים. הצפי הוא כי סיבי הדרום יסיימו סביב סוף השנה האזרחית, ומנפטת העמק כשלושה שבועות מאוחר יותר.
יבול הפימה הצפוי הוא כ-16.6 אלף טון, כ-185 ק"ג/דונם.
יבול האקלפי הוא כ-1.3 אלף טון, כ- 205 ק"ג/דונם.
הגשמים החזקים שירדו במספר מופעים החל מתחילת חודש אוקטובר, פגעו ביבול הכותנה אך בעיקר באיכות הפימה. שיעור האיכות הגבוה, מיון 20, ירד מ-60-80% בשנה רגילה, לכ-40% בלבד.
שיפור מרשים נמצא בעדינות הפימה, פרמטר שהיווה את עקב אכילס של הכותנה הישראלית בשנים האחרונות. מרבית הסיבים נמדדו בטווח של 4-4.3 – טווח הרצוי למטויות. שיפור מסוים נמדד גם בחוזק הסיבים.
2. **מהנעשה בשוק
שוק הכותנה** ממשיך לשמור על היציבות שמאפינת אותו בשנה האחרונה. מחיר הבורסה מתחת ל-65 סנט/ליברה ואינדקס A סביב 70 סנט/ליברה.
ישנה ירידה בתחזית היצור העולמית אם כי עדיין ההשפעה על המלאי האדיר קטנה.
בשוק **הסיב הארוך** אנו עדים להמשך הירידה המתונה אך הקבועה במחירי הסיבים ומנגד התאוששות מתונה בביקוש.
הכותנה הישראלית ממשיכה להמכר סביב 140 סנט/ליברה פימה, ו-120 סנט/ליברה אקלפי.
התחרות בשוקי הודו וסין מול כותנה מקומית ומותג אמריקאי חזק – סופימה, מחייבים אותנו לפנות לשוק האיכותי ביותר. השיפור בעדינות הפימה ובחוזקה מסייע בכך רבות. עם זאת, בעית הגופים הזרים עדיין בעוכרינו.
3. **BCI**בשבוע שעבר נחתם ההסכם הרשמי בין מועצת הכותנה ו-BCI, ובכך הפכה מועצת הכותנה למיישם רשמי של BCI בישראל.
בתוך מספר שבועות יסתיים תהליך הוידוא (השגחה) ע"י חברת ג'סקו ונקבל אישור לכלל הכותנה הישראלית.
לאחרונה אנו עדים להתחזקות משמעותית של מעמד תקן BCI בשוק ואף קיבלנו הזמנה ראשונה ממטוויה הדורשת את התקן.
ברכות לכל העושים במלאכה, למגדלים, לפעילים באזורים ובמועצה, ובראש ובראשונה
**ליונתן ספנסר.**
4. **פול 2014**פול 2014 יסגר בסוף החודש. מחיר הפימה יסגר מעט מתחת למחירון הזמני ופול האקלפי
כמה אחוזים מעליו. בכך ניפרד מעונה מוצלחת זו.
5. **כנסי מגדלים**כנסי מגדלים יתקיימו ב**-27 בדצמ' בשעה 09:30 בעמק, וב-29 בדצמ' בשעה 13:00 בדרום.**בכנסים אלה ימסרו סיכומים ראשונים של יבולים ומיונים לעונת 2015, עדכון על סגירת פול 2014 ונושאים כספיים נוספים, ותחזית שוק.
כולם מוזמנים.
6. **ארוע לציון 60 שנה למועצה**ארוע לציון 60 שנה למועצה בצרוף עם טקס ופרסים ע"ש סם המבורג, יערך ב-1 במרץ 2016,
בערב, בגן שמואל. מופע, כיבוד ובעיקר חברותא מובטחים.

  אורי גלעד

 מנכ"ל

אורי-מזכירות/ידיעון/2015